Rijeka, 1. rujna 2020.g.

**NAJAVA DOGAĐANJA I POZIV ZA MEDIJE**

**PREDSTAVLJANJE NOVOG BROJA FANZINA I PLATFORME *ŠKURINJSKI SUSJEDI***

**U srijedu 2. rujna 2020.g. u 18 sati, u sklopu programa Zeleni val Rijeke 2020 – Europske prijestolnice kulture, na platou ispred prve zgrade u Ulici XIX. Udarne divizije 1 na Škurinju** (na vrhu naselja) **bit će predstavljen novi broj škurinjskih balkonskih novina, malog kvartovskog fanzina koji periodočki izlazi s pričama o naselju.**

**Uz fanzin bit će predstavljena i web platforma**[**skurinjskiskusjedi.org**](https://www.google.com/url?q=https://skurinjskisusjedi.org/&sa=D&source=calendar&usd=2&usg=AOvVaw2Otq0VsNzjtrqYHJPVpzUH)**, kao način budućeg kvalitetnijeg informiranja i komuniciranja, sadašnjih i bivših stanovnika Škurinja.**

Cilj fanzina i web platforme je **okupljati i osnaživati zajednicu**, posebno kroz sve buduće okolnosti u kojima se digitalni alati pokažu ključnima, a nositelj projekta je **Udruga za urbanu regeneraciju *Kuraž***, dok je izvođač radova **Bekap**.

Škurinjski susjedi su nastali u kasnu jesen 2016. godine kao strast grupice sadašnjih i bivših stanara naselja s ciljem oplemenjivanja zone Novog naselja Škurinje kulturnim i umjetničkim praksama i sadržajima. Dugoročni cilj je stvoriti preduvjete za infrastrukturno i organizacijsko oblikovanje Škurinjskog kulturnog centra te poticanje zajednice na aktivizam, participaciju u oblikovanju kvalitetnijeg života i naselja.

Na temelju građanske inicijative prihvaćene u program 27 susjedstava projekta Rijeka 2020 - Europska prijestolnica kulture, osnovana je Udruga za urbanu regeneraciju Kuraž, kao pravni oblik djelovanja i vođenja aktivnosti.

Projekte udruge podržavaju ili su podržavali: Grad Rijeka, Primorsko-goranska županija, RIJEKA 2020, MitOst/Zaklada Bosch/program Actors of Urban Change.

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42